Prishtinë, 09 MARS , 2021

**Takimi i Forumit MPL-OSHC**

Me datë 09.03.2021 është mbajtur takimi i dytë i Forumit Konsultativ të MPL-së me Organizata të Shoqërisë Civile. Të pranishëm në takim ishin:

* *Përfaqësues nga MPL*
* *Përfaqësues nga DEMOS*
* *Instituti GAP*
* *Lëvizja FOL*
* *Syri i Vizionit*
* *KLGI*
* *D4D*
* *BIRN*
* *Help Kosovo*
* *ZKM/SKQ*
* *KCSF*

**Rendi i ditës:**

**09:45 – 10:00**                 Arritja e pjesëmarrësve

**10:00 – 10:10**                 Mirëseardhje (Shkëlqim Jakupi, MPL)

**10:10 – 11:00**                  Prezantimi i koncept-dokumentit për performancë komunale

(Diellor Gashi, MPL)

**11:00 – 11:30**Diskutim i Hapur lidhur me koncept dokumentin

**11:30 -  11:45**                  Pyetje & Përgjigje

**11:45 -  12:00**                  Të ndryshme

**12:00 -  12:05**                  Përzgjedhja e kryesuesit të takimeve të radhës /Mbyllja e takimit

**12:05**                   Dreka

Ky ka qenë takimi i dytë i forumit të MPL-së me Shoqërinë Civile, ku është diskutuar Draft-Koncept dokumenti për performancën komunale dokument ky i hartuar nga grupi punues nga <PL-ja ku pjesë e këtij grupi janë edhe përfaqësues nga shoqëria civile. Takimin është hapur nga z. Shkëlqim Jakupi (MPL) i cili ju uroi mirëseardhje pjesëmarrësve dhe theksoi se takimi i sotëm është shumë me rendësi që të diskutohet koncept dokumenti i përgatitu nga grupi punues dhe para se të dal në diskutim ky dokument fillimisht është vlerësuar me rendësi që të merren inputet nga anëtarët e forumit.

Ai më tej ka kërkuar që shoqëria civile duhet t jenë me aktiv në përcaktimin e temave dhe të ftoj për takimet e radhës të forumit pasi qe deri më tani të gjitha takimet kanë qenë të iniciuar nga vetë MPL-ja.

**Prezantimi i koncept-dokumentit për performancë komunale**

Z. Diellor Gashi nga MPL-ja si kryesues i grupit punues qe ka qenë edhe iniciues i takimit të tillë ka prezantuar koncept dokumentin ku ka thënë se para se të iniciohet hartimi i këtij koncept dokumenti është bërë një analizë e nevojës për grantin e performancës komunale, ku ndihmë në këtë ka dhënë DEMOSI në angazhimin e një eksperti të jashtëm në hartimin e këtij koncept dokumenti. Në draftimin e tij koncept dokumenti do të përfshihen në intervistim 38 kryetarët e komunave dhe koordinatorët komunale për performancë komunale si dhe 506 zyrtarë raportues në mënyrë që koncept dokumenti i performancës të jetë sa më i kapshëm dhe i pranueshëm e i zbatueshëm në praktikë.

Gjithashtu ai ka thënë se është krijuar një sistem elektronik që do të lansohet në muajin prill ku është marr si model sistemi qe ka shteti Norvegjez. Në këtë sistem do të publikohen të gjitha të dhënat apo informatat që raportohen nga komunat duke përfshi qe nga viti 2017 ndoshta edhe me herët për më pa edhe ndryshimet që kanë arrit komunat në fusha të caktuara. Z. Gashi ka ngritur edhe një debat duke parashtruar disa pyetje për pjesëmarrësit që kanë pasi të bëjnë Se a duhet ekzistoj granti për performancë, a duhet me ju dhënë bazë ligjore këtij granti, a rrezikohet pavarësia e komunave nëse nuk ekziston ky grant etj.

Përfaqësues nga shoqëria civile të pranishëm në këtë takim anë vlerësuar një zëri që granti i performancës është shumë i nevojshëm për komunat, pasi kjo ka rrit cilësinë e shërbimeve të komunave dhe ka rrit përgjegjësin e punës së komunave edhe në në shumicën e rasteve kjo përdorët edhe si “mburrje” në fushata elektorale nga ana e kryetarëve të komunave në prag të zgjedhjeve. Po ashtu përfaqësuesit e shoqërisë civile janë pajtuar se duhet dhënë bazë ligjorë grantit për performancë ashtu siç është grandi specifik për arsim, shëndetësi dhe i fundi për mirëqenie sociale. Temë diskutimi ka qenë edhe granti nacional qe është përmend nga ana e liderit të VV-së që do jetë kryeministër i ardhëm dhe do udhëheq me qeverinë, dhe nuk dihet nëse është menduar të merret si model modeli që ka MPL-ja apo në çfarë formë do zhvillohet ky grant prej 300 000 000 euro.

Gjithashtu është diskutuar edhe mundësia e vlerësimit të performancës së komunave nga OSHC-të mirëpo është vlerësuar që nëse nuk ka grat të tillë është problem me bërë një vlerësim të tillë nëse nuk nxjerrët një Udhëzim Administrativ apo kjo të rregullohet më ndonjë nen specifik në ligj apo rregullore nga zyra e kryeministrit.

 Ajo çka është vlerësuar shumë nga të gjithë ka qenë se si vitet e fundit raporti i performancës komunale ka marr një vëmendje shumë të madhe edhe nga ana e mediave dhe është vlerësuar që MPL-ja duhet të organizojë më shumë konferenca për media jo vetëm në ceremonitë për ndarje të shpërblimeve për komuna por edhe në fazën e hapjes së Thirrjes apo matjes së transparencës komunale.

Duke pa specifikat e ndryshme që kanë komunat është ngritur edhe një çështje mundësia e kategorizimit të komunave sepse nuk mund të bëhet vlerësimi i barabartë i një komune të madhe siç është Prizreni, Prishtina etj me komunat e vogla si Juniku etj. Nga disa përfaqësues të shoqërisë civile është propozuar nëse mund të bëhej kategorizimi i komunave në tri kategori si komuna të vogla të mesme dhe të mëdha, mirëpo, nga ana e MPL-së është thënë që kjo është ë pamundur pasi qe Ligji për Vetëqeverisje Lokale trajton të gjitha komunat njësoj me kompetenca dhe përgjegjësi të barabarta avarish specifikave që kanë. Mirëpo, gjatë vlerësimit të performancës ajo çka është marr si kriter ka qenë numri i takimeve publike me qytetarë sipas numri i banorëve të komunave.

Shoqëria civile ka propozuar qe ndoshta kishte me qenë mirë të bëhej një analizë për mundësinë e kategorizimit të komunave dhe të mirat e kësaj, duke propozuar MPL-së dhe DEMOS që të shikojnë mundësitë e angazhimit të ndonjë eksperti për të hartuar një analizë të tillë.

Një shqetësim tjetër që është ngrit nga ana e shoqërisë civile në takim ka qenë edhe grantit apo projektet që mbështesin vetë Ministritë tjera, ku shihet që shumica e këtyre investimeve varët nga njohja e ministrave më kryetarët e komunave apo duke mbetet ato komuna ku kanë elektoratin e tyre e disa komuna mbeten keq dhe kjo gjë do të duhet rregulluar që komunat më qenë të barabarta dhe me aplikua më projekte që mund të mbështeteshin nga qeveria konform nevojave dhe prioritizimeve.

**Të ndryshme**

 Në këtë pikë kryesisht i është kushtuar rëndësi përfshirjes së mediave në takimet dhe promovimet e punës së forumit , mirëpo pas një diskutimi për këtë atëherë është vendosur qe mediat të ftohen vetëm në konferenca ose në finalizimin dokumenteve pasi sipas tyre nëse ftohen mediat në të gjitha takime/punëtoritë shpesh herë gazetarët qe dërgojnë nuk janë të fushës dhe me shumë mund të dëmtojnë punën e forumit se sa të promovojnë ku edhe janë dhënë disa shembuj qe ata kanë pas si organizata me media. Se në këto takime nuk dërgohet gazetar të fushës por kryesisht ndonjë gazetar që në atë kohë është i lirë apo nuk ka ndonjë storie tjetër. Ndërsa është vlerësuar qe gjatë muajit mars të mbahet edhe një takim me i gjatë i forumit ndoshta një ditë e gjysmë ku do të diskutohen më shumë pika të rendi të ditës, si Cilësia në Arsim duke marr parasysh përvojën e kryetarit të komunës së Kamenicës dhe përfaqësues nga MASH-i, një temë tjetër mund të jetë serish koncept dokumenti për performancë komunale dhe tema të tjera që janë iniciuar në takimin e viti të kaluar.

Po ashtu janë shikuar mundësit nëse takimi i radhës mund të mbështet nga dikush nga Shoqëria civile ku është përmend mundësi nga syri i Vizionit në bashkëpunim me DEMOS ose ndonjë donatorë apo organizatë tjerë dhe kjo gjë do të saktësohet deri me 16 mars, pasi duhet fillojnë përgatitjet e agjendës dhe punëtorisë më kohë.

**Përzgjedhja e kryesuesit të radhës**

Nga MPL-ja është kërkuar që deri në takimin e radhës kryesues të vazhdoj të mbahet Naser Lajqi nga Syri i Vizionit, çka janë pajtuar të gjitha anëtarët e forumit dhe në takimin e radhës do të bëhet propozimi dhe përzgjedhja e kryesuesit të ri.